آمریکا پرزیدنتی دونالد ترامپ، ایسرائیل باش ناظیری بنیامین نتانیاهو ایله تلفونلا دانیشدی.
گؤروشمه‌ده، آمریکا- ایسرائیل ایلیشگیلری و "اورتادوغودا امنیتین و ثابیتلیگین تامین ائدیلمه‌سی" موضوعلاری اله آلیندی.
آغ ائو، ترامپ و نتانیاهونون گؤروشمه‌سینه باغلی یازی‌لی بیر آچیقلاما ائتدی.
آچیقلامادا، ترامپ و نتانیاهونون، ایرانین تهدید عنصورو اولدوغو موضوعسونو دا ایچه‌رن بیر چوخ فرق‌لی موضوعدا امکداش‌لیق ائدیلمه‌سینده آنلاشیلدیغی ایفاده ائدیلدی.
ترامپ، ایسرائیلین امنیتینی شرط‌سیز دستکله‌یه‌جگینی ایفاده ائده‌رک، داعش و دیگر رادیکال تشکیلات‌لارلا موباریزه موضوعسونا اؤنجه‌لیک وئرجگینی وورغولادی.
فیلیسطن-ایسرائیل مسئله‌سی‌نین ده مذاکیره ائدیلدیگی گؤروشمه‌ده، ترامپ‌ین پروبلمین یالنیز ایکی اؤلکه آراسیندا رئال‌لاشا‌جاق دانیشیق‌لار یولو ایله حل ائدیله‌جگینی دیله گتیردیگی بیلدیریلدی.
ترامپ‌ین نتانیاهونو فوریه آیی‌نین اوّلینده آغ ائوه دعوت ائتدیگی ده آچیقلامادا ایفاده ائدیلدی.
دونالد ترامپ‌ین وظیفه‌یه گلمه‌سی‌نین آردین‌دان، آغ ائوین ایلک خاریجی قوناغی ایسه اینگیلتره باش ناظیری ترسا می اولاجاغی آچیقلاندی.
می‌ین جمعه گونو واشینگتونا گئده‌رک ترامپلا گؤروشه‌جگی قید ائدیلدی.
